ખરેખર આ બહેનની બાપુ સાથેની અનેરી આત્મીયતાનું મારાથી શબ્દોમાં નિરુપણ થઈ શકે તેમ નથી. આ શ્રદ્ધાવન ભક્તે બાપુનાં સાક્ષાત દર્શન પણ કર્યા નથી અને બાપુનાં માત્ર ફોટા સાથે જ આવો અનન્ય ભાવ ધરાવે છે. અહીં આપણે પણ આવો અનન્યભાવ કેળવવા માટેની વાત સમજાય છે અને એક વાત હંમેશા ધ્યાનમાં રાખવી જોઇએ કે પરમ પૂજ્ય સદ્ગુરુ બાપુ હંમેશા આપણી દરેક વાત સાંભળે જ છે અને ઉચિત સમય આવતાં જ તેનો પ્રતિસાદ પણ આપે છે.